ഗോശ്രീ ഒന്നാം പാലത്തില് വഴിവിളക്കുകള് തെളിഞ്ഞു എറണാകുളം: ജിഡയുടെ ഉടമസ്ഥതയിലുള്ള ഗോശ്രീ ഒന്നാം പാലത്തില് വഴിവിളക്കുകള് തെളിഞ്ഞു. അടുത്ത രണ്ടു പാലങ്ങളിലും വിളക്ക് തെളിയിക്കുന്നതിനുള്ള നടപടി പുരോഗമിക്കുകയാണ്. വഴി വിളക്കുകള് തെളിയിക്കുന്നതോടൊപ്പം മൂന്ന് പാലങ്ങള്ക്കും ആവശ്യമായ പുന:നിര്മ്മാണ ജോലികള് നടപ്പാക്കി ഗതാഗതം സുഗമവും സുരക്ഷിതവുമാക്കും. ഗോശ്രീ ജംഗ്ഷനില് ലൂര്ദ്ദ് ആശുപത്രിയുമായി സഹകരിച്ച് ശില്പം സ്ഥാപിക്കാനും സൗന്ദര്യവല്ക്കരണം നടത്താനും പദ്ധതിയുണ്ട്. സന്ദര്ശകര്ക്കായി നിരവധി മാറ്റങ്ങളാണ് ക്വീന്സ് വാക്ക് വേയില് ഒരുക്കുന്നത് . സുരക്ഷാ ക്യാമറകള് പുതിയ രൂപത്തില് ക്രമീകരിക്കും. ക്രെഡായ് കൊച്ചിന് ഷിപ്പ്യാര്ഡ് ലിമിറ്റഡ് എന്നിവരുമായി സഹകരിച്ച് വോക്ക് വേയില് ശൗചാലയം നിര്മ്മിക്കും. ബെറ്റര് കൊച്ചി റെസ്പോണ്സ് തയ്യാറാക്കുന്ന ഡിസൈന് ഉപയോഗപ്പെടുത്തി നൂതന ശൈലിയിലുള്ള അംഗീകൃത ഭക്ഷണശാലകള് വോക്ക് വേയില് സ്ഥാപിക്കും. The post ഗോശ്രീ ഒന്നാം പാലത്തില് വഴിവിളക്കുകള് തെളിഞ്ഞു first appeared on MalayalamExpressOnline.